## Pravilnik o izmjenama i dopunama Pravilnika o vođenju matične evidencije Hrvatskog zavoda za mirovinsko osiguranje

### NN 142/2010 (17.12.2010.), Pravilnik o izmjenama i dopunama Pravilnika o vođenju matične evidencije Hrvatskog zavoda za mirovinsko osiguranje

HRVATSKI ZAVOD ZA MIROVINSKO OSIGURANJE

3605

Na temelju članka 94. stavka 1. i članka 98. stavka 1. Zakona o mirovinskom osiguranju (»Narodne novine«, br. 102/98. 127/00., 59/01., 109/01., 147/02., 117/03., 30/04., 177/04., 92/05., 79/07., 35/08. i 121/10.) i članka 19. točke 1. Statuta Hrvatskog zavoda za mirovinsko osiguranje (»Narodne novine«, br. 163/98. i 86/03.), Upravno vijeće Hrvatskog zavoda za mirovinsko osiguranje, na sjednici održanoj 13. prosinca 2010., donosi

PRAVILNIK

O IZMJENAMA I DOPUNAMA PRAVILNIKA O VOĐENJU MATIČNE EVIDENCIJE HRVATSKOG ZAVODA ZA MIROVINSKO OSIGURANJE

Članak 1.

U Pravilniku o vođenju matične evidencije Hrvatskog zavoda za mirovinsko osiguranje (»Narodne novine«, br. 98/05., 35/06. i 148/09.), u članku 8. dodaje se stavak 2. i glasi:

»(2) Poslodavci-pravne osobe obvezni su uspostaviti i dostaviti Zavodu prijavu o početku poslovanja obveznika doprinosa (tiskanica M-11P) uspostavom i dostavom Zavodu prve prijave o početku osiguranja (tiskanica M-1P) za radnika s kojim su zasnovali radni odnos.«

Članak 2.

U članku 16. riječ »volonteri« zamjenjuje se riječima: »osobe koje se stručno osposobljavaju za rad bez zasnivanja radnog odnosa«.

U točki 1. riječi »ugovor o volonterskom radu« zamjenjuje se riječima »ugovor o stručnom osposobljavanju za rad«.

Članak 3.

U članku 19. stavku 1. riječ »stavka« zamjenjuje se riječi »točka«.

Stavak 2. i 3. mijenjaju se i glase:

»(2) Za osobe iz stavka 1. ovoga članka, Porezna uprava dostavlja Zavodu »Obavijest o upisu u registar/ispisu iz registra poreznih obveznika (obrazac RPO-Obavijest).

(3) Poljoprivrednici iz članka 12. Zakona obvezni su pri uspostavi prijava za vođenje matične evidencije dostaviti Zavodu sljedeću dokumentaciju:

1. rješenje nadležnog tijela o upisu nositelja ili člana obiteljskog poljoprivrednog gospodarstva u Upisnik poljoprivrednog gospodarstva

2. radnu knjižicu

3. presliku osobne iskaznice

4. za osobe do navršene 26. godine života – izjavu da nisu na redovitom školovanju

5. prijavu o početku osiguranja (tiskanica M-1P)

6. prijavu o početku poslovanja obveznika doprinosa (tiskanica M-11P).«

Članak 4.

Članak 20. mijenja se i glasi:

»(1) Osobe koje obavljaju djelatnost za čije obavljanje nije propisano izdavanje odobrenja ili registracije, ali imaju obilježje samostalnosti, trajnosti, s namjerom stvaranja izvora dohotka ili dobiti i po osnovi obavljanja tih djelatnosti su obveznici poreza na dohodak ili poreza na dobit, ako nisu korisnici mirovine, osim korisnika invalidske mirovine zbog profesionalne nesposobnosti za rad ili nisu obvezno osigurane po drugoj osnovi (članak 11. točka 5. Zakona), obvezne su pri uspostavi prijava za vođenje matične evidencije dostaviti Zavodu sljedeću dokumentaciju:

1. radnu knjižicu

2. presliku osobne iskaznice

3. prijavu o početku osiguranja (tiskanica M-1P)

4. prijavu o početku poslovanja obveznika doprinosa (tiskanica M-11P).

(2) Za osobe iz stavka 1. ovoga članka Porezna uprava dostavlja Zavodu 'Obavijest o upisu u registar/ispisu iz registra poreznih obveznika (obrazac RPO-Obavijest).'«

Članak 5.

Iza članka 20. dodaje se novi članak 20a. koji glasi:

»Osobe koje obavljaju obrt kao domaću radinost ili kao sporedno zanimanje, ako nisu korisnici mirovine, osim korisnika invalidske mirovine zbog profesionalne nesposobnosti za rad ili nisu obvezno osigurane po drugoj osnovi (članak 11. točka 6. Zakona), obvezne su pri dostavi prijava za vođenje matične evidencije uspostaviti Zavodu sljedeću dokumentaciju:

1. rješenje nadležnog tijela o upisu obavljanja domaće radinosti ili sporednog zanimanja u evidenciju odobrenja

2. radnu knjižicu

3. presliku osobne iskaznice

4. prijavu o početku osiguranja (tiskanica M-1P)

5. prijavu o početku poslovanja obveznika doprinosa (tiskanica M-11P).«

Članak 6.

U članku 24. dodaje se novi stavak 3. koji glasi:

»(3) Hrvatski državljani zaposleni na teritoriju Republike Hrvatske kod poslodavca sa sjedištem u inozemstvu, koji nemaju registriranu podružnicu u Republici Hrvatskoj (članak 16. stavak 2. Zakona), obvezni su pri uspostavi prijave za vođenje matične evidencije dostaviti Zavodu sljedeću dokumentaciju:

1. ugovor o radu ili pisanu potvrdu o sklopljenom ugovoru o radu sa stranim poslodavcem

2. radnu knjižicu

3. presliku osobne iskaznice

4. prijavu o početku osiguranja (tiskanica M-1P)

5. prijavu o početku poslovanja obveznika doprinosa (tiskanica M11P).«

Dosadašnji stavak 3. postaje stavak 4.

Članak 7.

Ovaj pravilnik stupa na snagu osmog dana od dana objave u »Narodnim novinama«.

Klasa: 041-01-10-02/11

Urbroj: 341-99-01/01-10/3

Zagreb, 13. prosinca 2010.

Predsjednik
Upravnog vijeća Hrvatskog zavoda
za mirovinsko osiguranje
mr. sc. Niko Raič, v. r.

Pravilnik, NN 142/2010-3605